Diari Oficial de la Generalitat Valenciana


Sumari del DOGV 2789, del 11-07-1996 (1996/838756)

RESOLUCIÓ de 18 de juny de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Química Analítica de la Facultat de Farmàcia.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2789

Data del DOGV
:   11-07-1996

Secció del DOGV
:   AUTORITATS I PERSONAL

Número del document
:   1996/838756


Data del document
:   18-06-1996

Organisme emissor
:   Universitat de València

Tipus de document
:   Resolució

RESOLUCIó de 18 de juny de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Química Analítica de la Facultat de Farmàcia.   
Aquest Rectorat, fent ús de les competències que li atribueix l'article 4 de l'OM de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «Determinación de herbicidas en aguas mediante extracción en fase sólida (EFS) on-line y cromatografía líquida de alta eficacia (HPLC)», dirigit per la professora María José Medina Hernández del Departamento de Química Analítica de la Facultad de Farmàcia.  
2. Nombre de places: una.  
3. Perfil de la beca:  
3.1 Requisits:  
3.1.1 Títol de llicenciat en Química, Farmàcia o Ciències Biològiques (especialitat Bioquímica).  
3.1.2 Alumne de tercer cicle (o compromís de matricular-s'hi).  
3.2 Mèrits que es valoraran:   
3.2.1 Experiència en el desenvolupament o aplicació de mètodes cromatogràfics (HPLC).  
3.2.2 Activitat investigadora.  
3.3 Objectius de la beca:  
3.3.1 Posada a punt de procediments per al screening i determinació dels herbicides fenoxiàcids i de la família de les fenilúries mitjançant cromatografia líquida en fase de reserva.  
3.3.2 Optimització del procés d'extracció en fase sòlida per a netejar la mostra i fer-ne la preconcentració.  
3.4 Condicions de la beca:  
3.4.1 Durada: un any.  
3.4.2 Dotació: 110.000 pessetes al mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.  
El vicerector d'Investigació: Juli Peretó Magraner.